
Nr. 11618/01.07.2025
REFERAT DE APROBARE

privind aprobarea Actului Adițional nr.2/01.07.2025 la contractul de comodat nr.84/15.10.2012 încheiat între Comuna Cornetu și societatea ADP CORNETU SERV SRL
Prin adresa înregistrată la Primăria comunei Cornetu sub nr. 11436 din data de 26.06.2025, societatea ADP CORNETU SERV SRL ne solicită prelungirea cu 10 ani a duratei contractului de comodat nr.84 din data de 15.10.2012, referitor la sediul unde îşi desfăşoară activitatea.

Astfel, prin hotărârea nr. 61 din 18.06.2012, Consiliul local al comunei Cornetu a aprobat darea în folosință gratuită a unui spaţiu cu destinaţia de sediu social  către societatea ADP CORNETU SERV SRL pentru desfășurarea activităților specifice acesteia. Acest spațiu are o suprafață totală de 10,54 mp  mp și se află în incinta clădirii sediului Consiliului Local al comunei Cornetu din Șos.Alexandriei nr.140, comuna Cornetu, sat Cornetu, județul Ilfov, fiind încheiat în acest sens, contractul de comodat nr. 84 din 15.10.2012, care prevedea în cadrul art. 2 posibilitatea de prelungire a acestuia prin act adițional, prin acordul de voință al părților.

Ultima prelungire a contractului de comodat nr.84/15.10.2012 a fost efectuată în baza Actului adișional nr.1 din 01.07.2015, pe o durată de 10 ani, respectiv până la data de 01.07.2025.
Prin intermediul cererii nr. 447 din 26.06.2025, înregistrată la Primăria comunei Cornetu, județul Ilfov, sub nr.11436/26.06.2025,  societatea ADP CORNETU SERV SRL solicită din nou prelungirea contractului de comodat,  pentru o perioadă de 10 ani.

Dreptul de folosință cu titlu gratuit, reglementat de art. 866, 874 și 875 din Codul Civil, este un drept real corespunzător dreptului de proprietate publică astfel cum dispune art. 136, alin. (4) din Constituție.

Posibilitatea acordării unui drept de folosință gratuită este prevăzută de Codul Administrativ în cadrul art. 297, alin. (1), lit. d), fiind aprofundată în detaliu în cadrul art. 349-352 al aceluiași act normativ. Cât privește procedura efectivă de acordare a acestui drept, amintim art. 108, lit. d) coroborat cu art. 129, alin. (2) lit. c) și alin. (6), lit. a) și b) din O.U.G. nr. 57/2019 privind Codul Administrativ, texte care conferă atributul consiliilor locale de a hotărî că bunurile ce aparțin domeniului public sau privat local să fie date în folosință gratuită.

Având în vedere cele expuse, supun aprobării Consiliului Local al Comunei Cornetu, județul Ilfov,  proiectul de hotărâre alăturat.

PRIMAR,

                                               Adrian-Eduard Stoica


